2.900 bilister i Danmark kan se frem til en bøde, efter alle landets politikredse i uge 7 havde fokus på især uopmærksomme bilister. 134 af de bøder er på vej til nordjyderne. På landsplan har 646 danskere fået en bøde for at benytte håndholdt mobiltelefon under kørsel. Heraf er 86 bøderne skrevet til nordjyderne. Derudover har 34 nordjyder fået en bøde for at køre uden sikkerhedssele (228 på landsplan) og fem for at køre over for gult/rødt lys (201 på landsplan). Stadig mange sager med for høj hastighed Ifølge Thomas Ottesen, politikommissær og leder af operativ færdsel ved Nordjyllands Politi er resultatet som forventet, især når det kommer til problemer med for høj fart. - Vi har stadig mange sager, og det er meget blandet, hvad der bliver skrevet. Mange kører for hurtigt, og det ser vi både ved vores ATK-vogne og ved vores egen særligt tilrettelagte indsats. Det er en bekymring, og det kommer vi til at sætte ind over for, siger Thomas Ottesen. Resultatet af kontrollen i uge 7 viser ifølge Thomas Ottesen, at der stadig er grund til bekymring, og at der er behov for at fortsætte indsatsen med for høj fart og uopmærksomhed i trafikken.

Referat:
Alle landets politikredse havde i uge 7 særligt fokus på uopmærksomme bilister i trafikken. 134 nordjyder kan se frem til at få en hilsen, hvoraf 86 af dem er givet for at benytte håndholdt mobiltelefon under kørslen.